Text file: 4399.txt
author: Gvido Novak
downvotes: 5
end consideration date: 2013-04-16
id: '4399'
number comments: 4
number views: 3987
proposal type: Odziv pristojnega organa
response: "Odziv Ministrstva za delo, dru\u017Eino, socialne zadeve in enake mo\u017E\
  nosti\nPodro\u010Dje urejanja reprezentativnosti sindikatov je urejeno z Zakonom\
  \ o reprezentativnosti sindikatov (Uradni list RS \u0161t. 13/93, v nadaljevanju\
  \ ZRSin), ki v prvem odstavku 6. \u010Dlena dolo\u010Da, da so reprezentativni tisti\
  \ sindikati, ki so demokrati\u010Dni in uresni\u010Dujejo svobodo v\u010Dlanjevanja\
  \ v sindikate, njihovega delovanja in uresni\u010Devanja \u010Dlanskih pravic in\
  \ obveznosti, neprekinjeno delujejo najmanj zadnjih \u0161est mesecev, so neodvisni\
  \ od dr\u017Eavnih organov in delodajalcev, se financirajo prete\u017Eno iz \u010D\
  lanarine in drugih lastnih virov in imajo dolo\u010Deno \u0161tevilo \u010Dlanov\
  \ v skladu z dolo\u010Dili tega zakona. Nadalje 8. \u010Dlen zakona dolo\u010Da,\
  \ da se kot reprezentativne dolo\u010Dijo zveze ali konfederacije sindikatov za\
  \ obmo\u010Dje dr\u017Eave, v katere se povezujejo sindikati iz razli\u010Dnih panog,\
  \ dejavnosti ali poklicev, in v katere je v\u010Dlanjenih najmanj 10 % delavcev\
  \ iz posamezne panoge, dejavnosti ali poklica. Drugi odstavek 9. \u010Dlena pa dolo\u010D\
  a, da je v panogi, dejavnosti, poklicu, ob\u010Dini oziroma \u0161ir\u0161i lokalni\
  \ skupnosti reprezentativen sindikat, ki ni v\u010Dlanjen v zvezo ali konfederacijo,\
  \ \u010De izpolnjujejo pogoje iz 6. \u010Dlena zakona in \u010De je vanj v\u010D\
  lanjenih najmanj 15 % delavcev posamezne panoge, dejavnosti, poklica ob\u010Dine\
  \ oziroma \u0161ir\u0161e lokalne skupnosti.\nZRSin v 10. \u010Dlenu ureja le izdajo\
  \ odlo\u010Dbe o reprezentativnosti sindikata s strani ministra v primeru izpolnjevanja\
  \ pogojev iz navedenih \u010Dlenov, medtem ko ne ureja postopka odvzema lastnosti\
  \ reprezentativnosti v primeru neizpolnjevanja zakonsko dolo\u010Denih pogojev za\
  \ priznanje reprezentativnosti. Prav tako ministrstvo po zakonu nima nikakr\u0161\
  nega pooblastila za redna ali obdobna preverjanja izpolnjevanja pogojev, ki jih\
  \ mora sindikat po zakonu izpolnjevati. Pri tem gre predvsem za neizpolnjevanje\
  \ \u0161tevil\u010Dnega pogoja, ki je lahko posledica izstopa sindikatov iz zvez\
  \ in konfederaciji ali upada \u0161tevila \u010Dlanov. Ne glede na navedeno pa pojasnjujemo,\
  \ da je ministrstvo v preteklosti, na podlagi informacij s strani sindikatov, tudi\
  \ \u017Ee vodilo postopke za odvzem lastnosti reprezentativnosti v posameznem poklicu\
  \ ali dejavnosti, pri \u010Demer so se analogno uporabile dolo\u010Dbe ZRSin, na\
  \ podlagi katerih se sindikatu reprezentativnost prizna.\nMinistrstvo zaveda pere\u010D\
  ega problema, ki se pojavlja zaradi dodeljene reprezentativnosti zvezam in konfederacijam\
  \ oz. posameznim sindikatom v preteklosti in naknadnega neizpolnjevanja pogojev\
  \ za reprezentativnost, predvsem \u0161tevil\u010Dnega pogoja. Zato bo navedeni\
  \ predlog ministrstvo vsekakor upo\u0161tevalo ob uvedbi postopka sprememb in dopolnitev\
  \ ZRSin ter skupaj s socialnimi parterji preu\u010Dilo in uredilo tudi institut\
  \ odvzema lastnosti reprezentativnosti sindikatov. \n "
response date: 2013-05-13
response due date: null
sent date: 2013-03-18
title: Predlog potrjevanja reprezentativnosti sindikatov
upvotes: 22
url: https://predlagam.vladi.si/predlog/4399
